cyanic-selkie/wikianc huggingface dataset:
அனைத்துலகக் கட்டிடக்கலைப் பாணி
ஐரோப்பா
right|thumb|350px|[[Rudolf Schindler's Lovell Beach House in Los Angeles, California (1926)]] அனைத்துலகக் கட்டிடக்கலைப் பாணியின் பொது இயல்புகள் இலகுவாக அடையாளம் காணப்படக் கூடியவையாகும். கட்டிடங்களின் எளிமையான உருவமைப்பு, அலங்காரங்களைத் தவிர்த்தல், கண்ணாடி, உருக்கு, காங்கிறீற்று என்பவற்றின் பயன்பாடு, கட்டிடங்களின் உட்பகுதிகளைக் காட்டும் தன்மையும் அதனால் அதன் அமைப்புமுறைகளை வெளிப்படுத்தும் தன்மையும், தொழில் மயப்படுத்தப்பட்ட பெரும்படித் தயாரிப்பு நுணுக்கங்களை ஏற்றுக்கொண்டமை, இயந்திர அழகியல், கட்டிடங்களின் செயற்பாடுகளோடு ஒட்டிய வடிவமைப்பு என்பன இத்தகைய இயல்புகளுட் சிலவாகும்.
அலங்காரம் ஒரு குற்றச்செயல் (ornament is a crime), செயற்பாடுகளைத் தொடந்தே உருவம் அமைகின்றது (form follows function) போன்ற அக்காலத்தில் பிரபலமான தொடர்களும், லெ கொபூசியேயின், வீடு என்பது வாழ்வதற்குரிய இயந்திரம் என்னும் விளக்கமும் இப்பாணியின் கொள்கைகளைச் சுருக்கமாக விளக்குகின்றன.
மேற்கோள்கள்
பகுப்பு:கட்டிடக்கலை
ராஜசாகி மாவட்டம்
ராஜசாகி மாவட்டம் (Rajshahi District) (রাজশাহী জেলা)  தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில்   உள்ளது. இம்மாவட்டத்தின் நிர்வாகத் தலைமையிடம் நகரம் ராஜசாகி  ஒரு பெருநகர மாநகராட்சியும்  ஆகும்.
ஆறுகள்
இம்மாவட்டத்தில் 146 கிலோ மீட்டர் நீளத்திற்கு பத்மா ஆறு, மகாநந்தா ஆறு, போரல் ஆறு மற்றும் நரோத் ஆறுகள் பாய்கிறது.
மாவட்ட நிர்வாகம்
ராஜசாகி மாவட்டம் பதின்மூன்று துணை மாவட்டங்களைக் கொண்டது. அவைகள்: பகா, சார்காட், துர்காப்ப்பூர், கோதகரி, மோகன்பூர், பாபா, புதியா, தாகூர், போவ்லியா, மதிகர், ராஜ்பரா மற்றும் ஷா மக்தம் ஆகும். இம்மாவட்டத்தில் ஒரு பெருநகர மாநகராட்சியும், 14 நகராட்சிகளும், 71 ஊராட்சி ஒன்றியங்களும், 1727 கிராமங்களும் கொண்டுள்ளது.
போக்குவரத்து
1270 கிலோ மீட்டர் நீளம் கொண்ட 96 தார்ச் சாலைகள், 546 கிலோ மீட்டர் நீளம் கொண்ட 108 சாதாரண சாலைகள் மற்றும் 63 கிலோ மீட்டர் நீளம் கொண்ட இருப்புப் பாதைகள் மாவட்டத்தின் மற்றும் நாட்டின் பிற நகரங்களுடன் இணைக்கிறது.
பட்டு நகரம்
ராஜசாகி பெருநகரத்தை பட்டு நகரம் என்று அழைக்கப்படுகிறது. வங்காளதேசத்தின் தேசிய பட்டு வாரியம் ராஜசாகி நகரத்தில் உள்ளது. ராஜசாகி மாவட்டம் மாம்பழங்களுக்கும், பட்டுச் சேலைகளுக்கும் புகழ் பெற்றது.
மக்கள் தொகையியல்
2425.37 சதுர கிலோ மீட்டர் பரப்பு கொண்ட ராஜசாகி மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 25,95,197  ஆக உள்ளது. அதில் ஆண்கள் 13,09,890  ஆகவும், பெண்கள் 12,85,307 ஆகவும் உள்ளனர். பாலின விகிதம் 102 ஆண்ககளுக்கு 100  பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1070  நபர்கள் வீதம் வாழ்கின்றனர். சராசரி எழுத்தறிவு 53.00%  ஆக உள்ளது. இம்மாவட்டத்தின் அஞ்சல் சுட்டு எண் 6000 ஆகும். இம்மாவட்டம் ஆறு வங்காளதேச நாடாளுமன்றத் தொகுதிகளைக் கொண்டுள்ளது.
வேளாண்மை
இம்மாவட்டத்தில் மாம்பழம், நெல், சணல், கரும்பு, பருப்பு வகைகள், கோதுமை, புகையிலை, வெற்றிலை, நிலக்கடலை வேளாண்மை நன்கு நடைபெறுகிறது.
மேற்கோள்கள்
பகுப்பு:வங்காளதேச மாவட்டங்கள்
பிஜி டைம்ஸ்
பிஜி டைம்ஸ்(Figi times) என்பது பிஜி நாட்டில் பதிப்பிக்கப்படும் ஆங்கில செய்தித்தாள். இதன் தலைமையகம் சுவாவில் உள்ளது. இதன் இணையப் பதிப்பில் உள்ளூர் நிலவரம், தட்பவெப்பம் உள்ளிட்ட செய்திகள் வெளியாகின்றன.
இணைப்புகள்
பகுப்பு:இதழ்கள் பகுப்பு:பிஜி பகுப்பு:ஆங்கில நாளேடுகள்
சாண்ட்ரா சிஸ்னெரோஸ்
சாண்ட்ரா சிஸ்னெரோஸ் (Sandra Cisneros, டிசம்பர் 20, 1954 ) ஒரு மெக்ஸிகோ-அமெரிக்கா பெண் எழுத்தாளர். இவரின் முதல் சிறுகதை படைப்பு மாங்கோ தெருவில் ஒரு வீடு (The House on Mango Street) 1984 ல் எழுதினார். அவரின் சிறந்த படைப்பான அலறும் பெண் சிறுகுடாவும் பிற கதைகளும் (Woman Hollering Creek and Other Stories) என்னும் 1991ஆம் ஆண்டு வெளியான சிறுகதைத் தொகுப்பை எழுதினார்.
வாழ்க்கை
'சாண்ட்ரா சிஸ்னெரோஸின் பெற்றோருக்கு ஏழு குழந்தைகள். இவர் மூன்றாவது குழந்தையாகப் பிறந்தார். மற்ற அனைத்து குழந்தைகளும் ஆண் குழந்தைகள். இவரின் தாத்தா மெக்ஸிகோ குடியரசுத் தலைவர் மாளிகையில் பியானொ வாசித்து வந்தார். எனவே சிஸ்னெரோஸ் நல்ல வசதியான குடும்பத்தில் வாழ்த்து வந்தார்.
புத்தகங்கள்
Cisneros, Sandra (1980). Bad boys. San Jose: Mango.
Cisneros, Sandra (1984), The House on Mango Street, Houston: Arte Público, ISBN 978-0-934770-20-0. Second edition: Cisneros, Sandra (1989), The House on Mango Street, New York: Vintage,
Cisneros, Sandra (1987), My Wicked, Wicked Ways, Bloomington, I
Cisneros, Sandra (1991), Woman Hollering Creek and Other Stories,
Cisneros, Sandra (1994), Hairs = Pelitos,
Cisneros, Sandra (1994), Loose Woman: Poems,
Cisneros, Sandra (2002), Caramelo, or, Puro cuento,
Cisneros, Sandra (2011), Bravo Bruno, Italy: La Nuova Frontiera (Italian)
Cisneros, Sandra (2012), Have You Seen Marie?,
Cisneros, Sandra (2015), A House of My Own,
மாதேவ் மந்திவ்
மாதேவ் மந்திவ் (Madhav Mantri, பிறப்பு: செப்டம்பர் 1 1921), இறப்பு: துடுப்பாட்ட அணியின் முன்னாள் குச்சக்காப்பாளர். இவர் நான்கு தேர்வுத் துடுப்பாட்டப் போட்டியிலும், 95 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1951–1955 ஆண்டுகளில் பிரதிநிதித்துவப் படுத்தியுள்ளார்..
பகுப்பு:இந்தியத் துடுப்பாட்டக்காரர்கள் பகுப்பு:1921 பிறப்புகள் பகுப்பு:2014 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பிலிப்பசு பால்டேயசு
இவர் தனது பதிவுகளில் பெரும்பாலும் தான் பயணம் மேற்கொண்ட இடங்களின் சமய, குடியியல், மற்றும் உள்ளூர் வழக்கங்களை ஆவணப் படுத்தினார். இந்து தொன்மவியலை அறிமுகப்படுத்தினார். இவர் 1672-இல் தமிழ் மொழியில் கர்த்தரின் ஜெபம் என்ற கடவுள் வழிபாட்டை மொழிபெயர்த்தார். இந்நூலில் பல தவறுகள் காணப்பட்டாலும், அக்காலகட்டத்தில் ஐரோப்பாவில் வெளியிடப்பட்ட முதலாவது இந்திய மொழி ஆய்வு நூலாகும். பால்டேயசு பின்னர் ஒல்லாந்து திரும்பி இளம் வயதில் இறக்கும் வரை மறைப்பரப்புனராகப் பணியாற்றினார்.
வேதியியல் வரைபடக் கோட்பாடு
வேதியியல் வரைபடக் கோட்பாடு என்பது கணிதவியல் வேதியியலின் பரப்பியல் கிளையாகும். இது வரைபடக் கோட்பாட்டை வேதியியல் தத்துவத்திற்கான கணிதவியல் மாதிாியமைப்பிற்கு பொருத்துகிறது. வேதியியல் வரைபடக் கோட்பாட்டின் முன்னோடிகள் அலெக்ஸாண்ட்ரு பாலபன், அன்ட்க்ரோவொக், இவான்குட்மேன், ஹருயு+ ஹோஸோயா, மிலன் ரான்க் மற்றும் டிhpனாஜெஸ்டிக் (ஹாாி வியன்னா; மற்றும் பலா;) 1988-ஆம் ஆண்டில், பல நூறு ஆய்வாளா்கள் இந்த பகுதியில் ஆராய்ச்சி மேற்கொண்டு 500-க்கும் மேற்பட்ட கட்டுரைகளை உருவாக்கியுள்ளதாக அறிவிக்கப்பட்டுள்ளது. வேதியியல் வரைபடக் கோட்பாடு குறித்ததான ஏராளமான தனிக்கட்டுரைகள் எழுதப்பட்டன. 1980-களின் இடைக்காலப்பகுதி வரையிலானவற்றை திாினாஸ்டிக் என்ற வேதியியலாளா் இரண்டு தொகுதி விாிவன உரை உள்ளடக்கிய வேதியியல் வரைபடக் கோட்பாடு என்ற புத்தகமாக தொகுத்தாா்.
இந்தக் கோட்பாட்டின் ஆதரவாளா்கள் வேதியியல் தத்துவங்கள் குறித்ததான மதிப்புமிக்க உள்ளுணா்வினை வேதியியல் வரைபடத்தின் பண்புகள் (அதாவது ஒரு மூலக்கூறின் வரைபடம் - தத்துவம் சாா்ந்த பிரதிநிதித்துவம்) கொடுக்கின்றன என்ற நிலைத்ததன்மையைக் கொண்டிருக்கின்றனா். வேதியியல் ஆராய்ச்சியில் இந்த வேதியியல் வரைபடமானது ஒரு விளிம்பு பங்கு வகிப்பதாக இந்த கோட்பாட்டின் எதிாியாளா்கள் கூறுகிறாா்கள். இந்த கோட்பாட்டின் ஒரு மாறுபாடானது பொருட்களை முடிவில்லா யூக்ளிடியன் வரைபடமாகவும், குறிப்பாக படிகங்களை காலவரைபடங்களாகக் குறிப்பதுவுமாகும்.
சான்றுகள்:
1. Danail Bonchev, D.H. Rouvray (eds.) (1991) "Chemical Graph Theory: Introduction and Fundamentals", ISBN 0-85626-454-7 2. Nenad Trinajstic – Pioneer of Chemical Graph Theory, by Milan Randić 3. A review of the book by Ivan Gutman, Oskar E. Polansky, "Mathematical Concepts in Organic Chemistry" in SIAM Review Vol. 30, No. 2 (1988), pp. 348–350 4. D.H. Rouvray, "Combinatorics in Chemistry", pp. 1955–1982, in: Ronald Graham, Martin Grötschel, László Lovász (Eds.) (1996) Handbook of Combinatorics, vol. II, ISBN 0-262-07169-X
பகுப்பு:வேதியியல் பகுப்பு:தூத்துக்குடி மாவட்ட ஆசிரியர்கள் தொடங்கிய கட்டுரைகள்
கொன்னையம்பட்டி சுக்காண்டியம்மன் கோயில்
கொன்னையம்பட்டி சுக்காண்டியம்மன் கோயில் தமிழ்நாட்டில் புதுக்கோட்டை மாவட்டம், கொன்னையம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நகர மண்டபம் ரயில் நிலையம்
கிழக்கு மேற்கு வழித்தடத்தில் இது	பதிமூன்றாவது	தொடருந்துநிலையமாகும்.அதில் இது ராஃபிள்ஸ் பிளேஸ் தொடருந்து நிலையம்	மற்றும் பூகிஸ் தொடருந்து நிலையம் ஆகிய இரண்டிற்கும் நடுவில் அமைந்துள்ளது. நான்கு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன. மற்ற இரண்டு தளமேடைகளில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன. இந்த ரயில் நிலையத்தில் கிழக்கு மேற்கு வழித்தடம் மற்றும் வடக்கு தெற்கு வழித்தடம் ஆகிய இரண்டும் சந்திப்பது குறிப்பிடத்தக்கது.
மேற்கோள்கள்
பகுப்பு: சிங்கப்பூர் ரயில் நிலையங்கள்
காலேசுவரம் முக்தேசுவரர் கோயில்
காலேசுவரம் முக்தேசுவரர் கோயில் என்பது ஆந்திர மாநிலம் காலேஸ்வரத்தில் அமைந்துள்ளது. காலேஸ்வரத்தினை முக்தேஸ்வரம், மந்த்ரகூடம் என பல பெயர்களில் அழைத்துள்ளனர், இதில் மந்த்ரகூடம் என்பது புராணப் பெயராகும். இந்த ஊரில் கோதாவரி மற்றும் உபநதியான ப்ரணாஹிதா ஆறுகளும், அந்தர்வாகினி எனப்படும் சரஸ்வதி நதியும் சங்கமிக்கின்றன. இதனால் தட்சிண திரிவேணி சங்கமம் எனப்படுகின்றன.
மூலவரும் அம்பிகையும்
இச்சிவாலய மூலவர் ஒரே பீடத்தில் அமைந்திருக்கும் இரட்டை இலிங்களாகும். இந்த மூல இலிங்கங்கள் யமதர்மனின் அம்சமான காலேஸ்வரன் என்றும், முக்தீஸ்வரர் என்றும் அழைக்கப்படுகின்றன. இந்த இரண்டு இலிங்கங்களை ஒருசேர தரிசித்தால் முக்தி என்று கூறப்படுகிறது. இத்தலத்தில் காலேசுவரரை வழிபட்ட பின்னர், முக்தேசுவரரை வழிபடுகின்றனர். சிவபெருமானுக்கு காவலர்களாக இருப்பவர்கள் சிருங்கி மற்றும் பிருங்கி என்ற இரு துவாரபாலகர்களாவார்கள். இவர்களில் சிருங்கியின் பின் கரங்களில் பாம்பும், திரிசூலமும் உள்ளன. பிருங்கியின் பின் கரங்களில் டமருகமும், சிவபெருமானின் ஆயுதமான கட்வாங்கமும் உள்ளன. தனிச்சன்னதியில் உமையம்மை சுபானந்த தேவி என்ற பெயரில் இருக்கிறார்.
பிற சன்னதிகள்
இச்சிவாலயத்தில் சரஸ்வதி தேவி, தசபுஜ சிந்தாமணி கணபதி, விஜய கணபதி, மகா கணபதி, மகாவிஷ்ணு, துர்க்கா தேவி, அன்னபூர்ணா தேவி, சொர்ணாகர்ஷ்ண பைரவர், காலபைரவர், வீரபத்திரர், சுப்ரமணியர், காசிவிசுவநாதர், பாலராஜேஸ்வரர், ஜ்யேஷ்டா தேவி, அனுமன், நவகிரகம் போன்ற சந்நதிகள் உள்ளன.
தொட்டியம் (சட்டமன்றத் தொகுதி)
தொட்டியம் சட்டமன்றத் தொகுதி, தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.
காலேசுவரம் முக்தேசுவரர் கோயில்
விழாக்கள்
மகாசிவராத்தி முக்தேசுவரர் – சுபானந்த தேவி திருமணம் கார்த்திகை மாதம் – புஷ்கர ஸ்நானம்
தொட்டியம் (சட்டமன்றத் தொகுதி)
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள்
காலேசுவரம் முக்தேசுவரர் கோயில்
யமகூட பிரதட்சணம்
யமகூட பிரதட்சணம் என்பது சிவாலயத்தின் முன்புள்ள யமகுண்ட தீர்த்ததில் நீராடிவிட்டு, மூலவரை தரிசனம் செய்கின்றனர். பின்பு யமகோணம் என்ற நான்கு வாயில்களுடன் கூடிய சிறிய தாழ்வான மண்டபத்திற்குள் குனிந்து நுழைந்து வலம் வருகின்றனர். இது இச்சிவாலயத்தில் முக்கிய பிராத்தனையாகும். இதை கடைபிடிப்பதால் மரணபயம் தீரும் என்பது நம்பிக்கையாகும்.
ஆதாரங்கள்
பகுப்பு:ஆந்திராவில் உள்ள சிவன் கோயில்கள்
பால்சமீன்
பால்சமீன் (Baalshamin) அல்லது பா'அல் சமெம் (Ba'al Šamem) (அரமேயம்: ܒܥܠ ܫܡܝܢ), பொருள்: 'சொர்க்கத்தின் பிரபு', வடமேற்கு செமத்திய இனக் கடவுளாக அறியப்படுகின்றார். மத்திய கிழக்கின் வெவ்வேறு இடங்களுக்குத் தகுந்தபடி அல்லது  வெவ்வேறு காலகட்டங்களில்  இப்பட்டம் பல்வேறு கடவுளருக்கு உரித்தாக்கப்பட்டிருக்கிறது. குறிப்பாக கேனான்/போனீசியா, சிரியா தொல்லியல் கல்வெட்டுக்களில் இவ்வாறு பயன்படுத்தப்பட்டுள்ளதைக் காணலாம். இது பெரும்பாலும் இடி/மழை கடவுளான அடாடுக்கு (பால்/ பா‘அல்) பயன்படுத்தப்படுகின்றது. பால்சமீன் இசுலாமியத்திற்கு முன்பான பல்மைராவில் கொண்டாடப்பட்ட இரு கடவுள்களில் ஒருவராவார். மற்ற முதன்மைக் கடவுள் பெல் ஆவார். கழுகும் மின்னல் கொடியும் இவரது சிறப்புக்கூறுகளாக உள்ளது. நிலாக் கடவுளான அக்ளிபோல், சூரியக் கடவுளான மாலக்பெல் ஆகியோருடன் இவரும் இணைந்து முக்கடவுளராக வழிபடப்பட்டனர்.
வெளியிணைப்புகள்
பகுப்பு:செமித்திய கடவுள்கள்
சோவா-ரிக்பா
சோவா-ரிக்பா என்பது உலகின் மிகத் தொன்மையான, இன்றும் புழக்கத்தில் உள்ள மரபுவழி மருத்துவமுறைகளில் ஒன்றாகும். இது திபெத், மங்கோலியா, இந்தியாவின் இமயமலைப் பகுதிகள், பூடான், நேபாளம், முந்தைய சோவியத் ஒன்றியத்தின் சில பகுதிகளில் கடைப்பிடிக்கப்படுகிறது. இந்தியாவில் ஜம்மு & கஷ்மீர் மாநிலத்தின் லடாக் பகுதி, சிக்கிம், அருணாச்சலப் பிரதேசம், மேற்கு வங்கத்தின் டார்ஜீலிங், ஹிமாச்சலப் பிரதேசத்தின் லாஹௌல்-ஸ்பிதி பகுதிகளில் புழக்கத்தில் உள்ளது.
இம்மருத்துவமுறையின் வேர் திபெத்திய நாட்டு மருத்துவமே என்று கூறப்பட்டாலும் பெருமளவுக்கு இந்திய ஆயுர்வேத மருத்துவமுறையையும், பௌத்த தத்துவங்களையும், சில சீன தத்துவங்களையும் உள்வாங்கிக் கொண்ட ஒரு மருத்துவமுறையாகும்.
இம்மருத்துவ முறையினை மேற்கொள்ளும் பாரம்பரிய மருத்துவர்கள் 'ஆம்ச்சி' என்றழைக்கப்படுவதால் சோவா-ரிக்பா 'ஆம்ச்சி மருத்துவம்' என்றும் அழைக்கப்படுகிறது. இந்திய ஒன்றிய அரசு செப்டம்பர் 2009-இல் இம்முறைக்கு சட்டப்பூர்வ அங்கீகாரம் வழங்கியது.
சான்றுகள்
பகுப்பு:மருத்துவம் தொடர்பான குறுங்கட்டுரைகள்
க. கணபதி
'''க. கணபதி' (K. Ganapathy'') என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். மதுரவாயிலைச் சார்ந்த கணபதி பள்ளிக் கல்வியினை வளசரவாக்கத்தில் படித்துள்ளார். இவர் 2021-ல் நடைபெற்ற சட்டமன்றத் தேர்தலில் மதுரவாயல் சட்டமன்றத் தொகுதியில் திராவிட முன்னேற்றக் கழக வேட்பாளராக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். .
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
வாணியங்குளம்
வாணியங்குளம் என்பது இந்தியாவின் கேரள மாநிலத்தில் தெற்கு மலபாரின் முக்கியமான வர்த்தக மையம் ஆகும். குறிப்பாக அண்டை மாநிலமான தமிழ்நாட்டிலிருந்து வரும் கால்நடைகள் விற்பனை நடைபெறும் இடமாகும். இந்த ஊரின் பெயரானது வர்த்தக சமூகத்துடன் இணைக்கப்பட்ட வாணியன் என்பதிலிருந்து பெறப்பட்டதாகும். இது பாலக்காடு மாவட்டத்தின் ஒரு பகுதியாகும்.
வரலாறு
சேரப் பெருமால்களின் போது, ​​இந்த இடம் சேது இராச்சியத்தின் கீழ், நெடுங்கநாட்டின் கீழ் இருந்தது. சேர ஆட்சியாளர்கள் முதன்முதலில் மலபார் பகுதியில் குடியேறிய கோத்தகுர்சிக்கு இது அருகில் உள்ளது. சேர ஆட்சியாளர்களின் செல்லப் பெயர் கோத்தா. மலையாளம் பேசும் மொழி என்றாலும், அதில் தமிழ் பேசும் மக்களில் கணிசமான மக்கள் உள்ளனர். வியாழக்கிழமைகளில் வாராந்திர சந்தை தொலைதூரத்திலிருந்து வர்த்தகர்களையும் கடைக்காரர்களையும் ஈர்க்கிறது. யானைகள் கூட பழைய நாட்களில் இந்த சந்தையில் வர்த்தகம் செய்யப்பட்டன.
இந்த இடம் முதலில் வள்ளுவநாடு ஸ்வரூபம் வம்சத்தின் ஒரு பகுதியாக இருந்தது. '''
வள்ளுவநாடு ஒரு முந்தையவர் [இடைக்காலத்தின் பிற்பகுதியில்] நிலப்பிரபுவத்துவ நிலை தென்னிந்தியாவில் தெற்கில் பரதபுழ நதி முதல் வடக்கில் பந்தலூர் மாலா வரை வடக்கில் பரவியுள்ளது ஆரம்பகால இடைக்காலம். மேற்கில், இது அரேபிய கடல் துறைமுகம், பொன்னானி மற்றும் கிழக்கில் அட்டப்பாடி மலைகளால் சூழப்பட்டுள்ளது. உள்ளூர் புனைவுகளின்படி, கடைசி பிற்கால சேர ஆட்சியாளர் தெற்கில் மலபார் வடக்கு கேரளா மலபார் தங்கள் ஆளுநர்களில் ஒருவருக்கு வள்ளுவக்கோனிதிரி மற்றும் இடதுபுறத்தில் ஏராளமான நிலங்களை வழங்கினார். ஒரு ஹஜ் க்கு. வள்ளுவக்கோனிதிரிக்கு கடைசியாக பிற்பட்ட சேர ஆட்சியாளரின் கேடயமும் வழங்கப்பட்டது மறைமுகமாக வெளியேறும் ஆட்சியாளரிடமிருந்து கோழிக்கோடு, மற்றொரு ஆளுநர் சமுதிரி ஜாமோரின் பெற்ற வாளிலிருந்து தற்காத்துக் கொள்ள. ஆச்சரியப்படுவதற்கில்லை, வேலதிரி ராஜாக்கள் சமூத்திரி இன் பரம்பரை எதிரிகள். 12 ஆண்டுகளுக்கு ஒரு முறை நடைபெற்ற மாமங்கம் திருவிழா மற்றும் கோழிக்கோட்டின் சமூத்திரி க்கு எதிரான முடிவற்ற போர்களுக்கு வள்ளுவநாடு பிரபலமானது. 18 ஆம் நூற்றாண்டின் பிற்பகுதியில், வெள்ளாட்டரி ராஜா வள்ளுவ கோனதிரி மீதமுள்ள பிரதேசமாக வெல்லதிரி அல்லது வள்ளுவனாட் முறையானது, ஒரு காலத்தில் தெற்கு மலபாரின் பெரும்பகுதி மீது சுஜரேன் உரிமைகளைப் பயன்படுத்தியது. 1792 ஆம் ஆண்டில் நாட்டின் நிர்வாகம் வேலதிரி ராஜாவுக்கு மீட்டெடுக்கப்பட்ட போதிலும், மாபிலாஸ் மைசூரிய ஆக்கிரமிப்பாளர்களால் விரும்பப்பட்டது மற்றும் நாயக்கர்கள் பழங்கால ரீஜீமை மீட்டெடுக்க முயன்றவர்கள் இடையே விரைவாக ஏற்பட்ட சிக்கலை அடக்குவதற்கு அவர் சக்தியற்றவர் என்பது விரைவில் தெரியவந்தது. ஏற்கனவே 1793 ஆம் ஆண்டில் மாவட்டத்தின் நிர்வாகத்தை மீண்டும் தொடங்க வேண்டியிருந்தது, முதல்வரும் அவரது குடும்பத்தினரும் திருவிதாங்கூருக்கு தப்பி ஓடிவிட்டனர்.
புள்ளிவிவரங்கள்
இந்த நகரத்தில் கிட்டத்தட்ட ஒரு இலட்சம் மக்கள் வசிக்கின்றனர். இது பிராந்தியத்தின் பிற முக்கிய நகரங்களுடன் சாலைகள் மூலம் இணைக்கப்பட்டுள்ளது, அதாவது ஒட்டபாலம்,பட்டாம்பி, ஷோரனூர் மற்றும் செர்புலசேரி.
கல்வி
டி.ஆர்.கே.எச்.எஸ்.எஸ் என்பது பாலக்காடு மாவட்டத்தின் சிறந்த மேல்நிலைப் பள்ளிகளில் ஒன்றாகும், இது வாணியங்குளத்தில் அமைந்துள்ளது.
பி.கே.டாஸ் இன்ஸ்டிடியூட் ஆப் மெடிக்கல் சயின்சஸ் என்பது நெடுஞ்சாலைக்கு அருகில் உள்ள வாணியங்குளம் நகரில் அமைந்துள்ள ஒரு அதிநவீன சூப்பர்-ஸ்பெஷாலிட்டி மருத்துவமனை.
நேரு நர்சிங் கல்லூரி, வாணியங்குளம் ஒரு நர்சிங் நிறுவனம், இது சுகாதாரத் துறையில் தரமான கல்வியை எளிதாக்குவதற்கான ஒரு வகை.
போக்குவரத்து
இந்த நகரம் பாலக்காடு நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் 544 கோயம்புத்தூர் மற்றும் பெங்களூர் உடன் இணைகிறது. கேரளாவின் பிற பகுதிகள் திருச்சூர் வழியாக செல்லும் தேசிய நெடுஞ்சாலை எண் 66 வழியாக அணுகப்படுகின்றன. காலிகட் சர்வதேச விமான நிலையம், கொச்சின் சர்வதேச விமான நிலையம் மற்றும் கோயம்புத்தூர் விமான நிலையம் ஆகியவை அருகிலுள்ள விமான நிலையங்கள்.ஷோரனூர் சந்தி ரயில் நிலையம் மற்றும் ஒட்டபாளம் ரயில் நிலையம் ஆகியவை அருகிலுள்ள ரயில் நிலையங்கள்.
மேற்கோள்கள்
பகுப்பு:கேரளம்
கிளயார் டெய்லர்
கிளயார் டெய்லர் (Claire Taylor, பிறப்பு: செப்டம்பர் 25 1975), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 14 தேர்வுத் துடுப்பாட்டப் போட்டிகளிலும், 109 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 - 2009 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
மேற்கோள்கள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:இங்கிலாந்து பெண்கள் தேர்வுத் துடுப்பாட்ட அணி
ரமேஷ் சந்திர மஜும்தார்
ரமேஷ் சந்திர மஜும்தார் (ஆர். சி. மஜும்தார்) (Ramesh Chandra Majumdar - (R. C. Majumdar) (4 டிசம்பர் 1888 – 11 பிப்ரவரி 1980), புகழ் பெற்ற இந்திய வரலாற்று அறிஞர் ஆவார்.
இளமையும் கல்வியும்
1909ல் கல்கத்தா பல்கலைக்கழகத்தில் வரலாறு படிப்பில் இளங்கலை பட்டப்படிப்பும், 1911ல் வரலாறு படிப்பில் முதுகலை பட்டப்படிப்பும் முடித்த ரமேஷ் சந்திர மஜும்தார், 1913ஆம் ஆண்டு முதல் வரலாறு படிப்பில் ஆய்வு மேற்கொண்டார்.
கல்விப் பணியில்
முதலில் ரமேஷ் சந்திர மஜும்தார் டாக்கா அரசு ஆசிரியர் பயிற்சிக் கல்லூரியில் ஆசிரியராக கல்விப் பணி துவக்கினார். 1914முதல் கல்கத்தா பல்கலைக்கழகத்தில் வரலாற்றுத் துறைப் பேரராசிரியாக ஏழு ஆண்டுகள் பணி செய்தார். பண்டைய இந்தியாவில் நிறுவன வாழ்க்கை (Corporate Life in Ancient India) எனும் ஆய்வுப் பணிக்கு முனைவர் பட்டம் பெற்றார். 1921ல் புதிதாக துவக்கப்பட்ட டாக்கா பல்கலைக்கழகத்தின் துணைவேந்தராக பணி ஏற்கும் வரை, அதன் வரலாற்றுத் துறையின் பேரராசிரியாக பணிபுரிந்தார். 1937 முதல் 1942 முடிய டாக்கா பல்கலைக்கழக்த்தின் துணைவேந்தராக பணியாற்றினார். 1950ல் பனாரஸ் இந்து பல்கலைக்கழகத்தில் இந்தியவியல் துறையில் டீன் பதவியில் இருந்தார். இந்திய வரலாறு காங்கிரஸ் அமைப்பின் தலைவராகவும், யுனெஸ்கோவின் மனித வரலாற்று பன்னாட்டு ஆணையத்தின் துணைத்தலைவராகவும் பணியாற்றியவர்.
வகித்த பதவிகளும், இயற்றிய நூல்களும்
ரமேஷ் சந்திர மஜும்தார் பண்டைய இந்திய வரலாற்றில் அதிகமாக அய்வு செய்தவர். தென்கிழக்கு ஆசியா நாடுகளுக்கு ஆய்வு நோக்கில் பயணம் செய்து பல வரலாற்று ஆய்வு நூல்களை எழுதினார். அவைகளில் சில: சம்பா (1927), சுவர்ணத்தீவு  (1929) மற்றும் காம்போடியா தேசம்  ஆகும். பாரதிய வித்தியா பவன் நிறுவனத்தின் தூண்டுதலின் பேரில், 1951ஆம் ஆண்டு முதல் 26 ஆண்டுகள் உழைத்து, வேதகாலம் முதல் நவீன இந்தியா வரையிலான 11 தொகுதிகள் கொண்ட வரலாற்று நூல்களை எழுதியுள்ளார்.
ஆசியச் சமூகம் (1966–68), வங்க சாகித்திய பரிசத்  (1968–69) முதலிய அமைப்புகளின் தலைவராக இருந்தவர்.
ரமேஷ் சந்திர மஜும்தார் இறுதியாக எழுதிய இந்திய மக்களின் வரலாறும் பண்பாடும் எனும் நூல் 1977ல், தமது 88வது வயதில் வெளியானது.
வெளி இணைப்புகள்
பகுப்பு:1888 பிறப்புகள் பகுப்பு:1980 இறப்புகள் பகுப்பு:வங்காள மக்கள் பகுப்பு:கல்வியாளர்கள் பகுப்பு:ஆங்கில எழுத்தாளர்கள் பகுப்பு:வங்காள எழுத்தாளர்கள் பகுப்பு:வரலாற்றாளர்கள் பகுப்பு:இந்திய வரலாற்றாளர்கள் பகுப்பு:இந்திய இந்தியவியலாளர்கள்
ஜான் டிரைடன்
மேற்கோள்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:1631 பிறப்புகள் பகுப்பு:1700 இறப்புகள் பகுப்பு:பிரித்தானிய ஆண்கள் பகுப்பு:ஆங்கிலக் கவிஞர்கள்
தப்பெரின் கடிகார கோபுரம்
thumb| 2015 இல் கடிகார கோபுரம் thumb| தப்பெரின் கடிகார கோபுரம் thumb| புதுப்பிப்பதற்கு முன் கடிகார கோபுரம் இடது|thumb| 2012 இல் புதுப்பிக்கப்பட்ட பின்னர் கடிகார கோபுரம் தப்பெரின் கடிகார கோபுரம் (Dufferin Clock Tower) என்பது இந்தியாவின் கர்நாடக மாகாணத்தில் உள்ள மைசூர் நகரத்தின் வரலாற்று நினைவுச்சின்னம் மற்றும் பாரம்பரிய கட்டமைப்பாகும்.
வரலாறு
பிரிட்டிசா காலத்தில் மைசூர் இராச்சியத்தில், உடையார்கள் ஆளுநரின் வழிகாட்டுதலின் கீழ் ஆட்சி செய்தனர். ஒரு நல்லுறவைப் பேணுவதற்கு ஆளுநரையும் மற்றும் பிற அதிகாரிகளயும் உடையார்கள் மகிழ்விக்க வேண்டியிருந்தது. தெப்பெரின் பிரபு 1884-1888 காலத்தில் இந்தியாவின் ஆளுநராக இருந்தார். 1886 ஆம் ஆண்டில் மகாராஜா பத்தாம் சாமராச உடையாரின் அழைப்பின் பேரில் மைசூருக்கு வருகை புரிந்த காலனித்துவ இந்தியாவின் முதல் ஆளுநராக தப்பெரின் ஆவார். இவரது நினைவாக கிருட்டிண ராசேந்திர வட்டத்திற்கு அருகிலுள்ள தேவராசா சந்தையின் முடிவில் சிக்ககடியாரா (சிறிய கடிகாரம்) என பிரபலமாக அறியப்படும் கடிகாரம் ஒன்று அமைக்கப்பட்டு அவரது பெயரான தப்பெரின் கடிகார கோபுரம் என்று பெயரிடப்பட்டது. இது இப்போது மைசூரில் ஒரு பாரம்பரிய கட்டமைப்பாகு. மேலும் உடையார்களின் ஆட்சிக் காலத்தில் நேரக் காவலராக பணியாற்றியது.
'சிக்ககடியாரா' (சிறிய கடிகாரம்) என்று அழைக்கப்படும் தப்பெரின் கடிகார கோபுரம் டவுன்ஹால் அருகே பெரிய கடிகாரத்திற்கு (தொட்ட கடியாரா- பெரிய கடிகாரம்) ஒப்பீட்டளவில் சிறியது. இது 1886 ஆம் ஆண்டில் கட்டப்பட்டு, நன்கு அலங்கரிக்கப்பட்டுள்ளது. இது நீண்ட காலமாக புறக்கணிக்கப்பட்டது. சமீபத்திய ஆண்டுகளில், கடிகார கோபுரம் ஒரு சுவாரஸ்யமான தோற்றத்தை அளிக்கும் வகையில் புதுப்பிக்கப்பட்டது.
2012இல் புதுப்பித்தல்
கடிகார கோபுரத்தைச் சுற்றியுள்ள இடம் முன்பு வணிகர்கள் மற்றும் வாகன நிறுத்துமிடங்களால் பயன்படுத்தப்பட்டு வந்ததுது. பாரம்பரியத் துறை மறுசீரமைப்பிற்கான பணிகளை மேற்கொள்ள வணிகர்களை காலி செய்ய வைத்தது. 2012 ஆம் ஆண்டில், நகர சபை கடிகார கோபுரத்தைச் சுற்றியுள்ள இடத்தை ஓடுகள் மற்றும் சுற்றுலாப் பயணிகளுக்கான இருக்கைகளுடன் புதுப்பிக்கும் பணியை நிறைவு செய்தது. இந்த இடம் சிறிய கூட்டங்களை நடத்துவதற்கு போதுமானது. நான்கு மில்லியன் இந்திய ரூபாய் திட்டத்தில் இப்பணிகள் நிறைவடைந்தன. ஒன்பது சிறிய நீரூற்றுகள் மற்றும் 13 அலங்கரிக்கப்பட்ட விளக்குகள் மேல்மாடத்தில் சேர்க்கப்பட்டன. இந்த இடம் இப்போது சிறிய இடமாக இருக்கிறது.
குறிப்புகள்
பகுப்பு:மைசூர்
மேகதூதம்
பணி காரணமாக நீண்ட நாட்களாக திரும்பாத தலைவர், தன் மனைவிக்கு மேகத்தை தூதுவிடுவதாக இப்பாடல் அமைகிறது. இது பல்வேறு மொழிகளில் மொழி பெயர்க்கப்பட்டுள்ளது.
காவியத்தை பற்றிய குறிப்புகள்
இக்காவியத்தில் 111 பாடல்கள் உள்ளன, இது காளிதாசனின் மிகப் பிரபலமான படைப்புகளில் ஒன்றாகும். இப்படைப்பு 'பூர்வ-மேகம்', 'உத்தர-மேகம்' என இரு பிரிவுகளை கொண்டது. ஒரு யக்ஷன் (செல்வத்தின் அரசனான குபேர மன்னனின் ஒரு பிரஜை), தன் பணிகளை சரியாக செய்யாததால் ராஜ்யத்தில் இருந்து மத்திய இந்தியாவிற்கு விரட்டப்பட்டுவிடுகிறான். அவன் வானில் செல்லும் ஒரு மேகத்தை பார்த்து, இமயமலை அடிவாரத்தில் இருக்கும் அலகாபுரி நகரில் வசிக்கும் தன் மனைவிக்கு ஒரு தகவல் எடுத்துசெல்லுமாறு கேட்கிறான். அலகாபுரி செல்லும் வழியில் உள்ள மனதை கவரும் காட்சிகளை வழிகாட்டியாக இருக்க மேகத்திடம் கூறுகிறான் தலைவன்.
மேகதூதத்தின் பிரபலம் காரணமாக அதே போல் எழுந்த பல "ஸந்தேஶ" (தூது) காவியங்கள் பல மேகதூதம் இயற்றப்பட்ட மந்தகிரந்த சந்தத்தில் இயற்றப்பட்டுள்ளன. உதாரணமாக ஹம்ஸ-ஸந்தேஶத்தில், இராமன் சீதைக்கு தூதாக ஒரு ஹம்ஸத்தை (அன்னத்தை), வழியில் காணக்கூடிய அற்புத காட்சிகளை வர்ணித்து, அனுப்புகிறான்.
மல்லிநாதர் என்னும் அறிஞர் இதற்கு வடமொழியில் உரை எழுதியுள்ளார். 1813-இல் ஹோரேஸ் ஹேய்மேன் வில்ஸன் என்ற அறிஞரால் ஆங்கிலத்தில் மொழிபெயர்க்கப்பட்டது. பல்வேறு மொழிகளில் அதன்பிறகு மொழிபெயர்க்கப்பட்டுள்ளது.
தீபா மேத்தாவின் 'வாடர்' என்னும் திரைப்படத்தில் இக்காவியத்திலிருந்து சில வரிகள் இடம்பெறுகின்றன.
மேற்கோள்கள்
பகுப்பு:சமசுகிருத இலக்கியம் பகுப்பு:காப்பியங்கள்
ஆதம்பாக்கம்
ஆதம்பாக்கம் (ஆங்கிலம்: Adambakkam), இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது சென்னையின் தென் பகுதியில் அமைந்துள்ள, முதன்மையான குடியிருப்புப் பகுதியாகும். ஆதம்பாக்கம் சென்னை மாவட்டமான, வேளச்சேரி வட்டம் மற்றும் ஆலந்தூர் வட்டத்தின் கீழ் வருகிறது. ஆதம்பாக்கத்தின் வடமேற்கில் ஆலந்தூர், மேற்கில் நங்கநல்லூர், தெற்கில் மடிப்பாக்கம், கிழக்கில் வேளச்சேரி மற்றும் வடக்கில் கிண்டி போன்ற பகுதிகளால் சூழப்பட்டுள்ளது. முன்னதாக, ஆதம்பாக்கத்தின் ஒரு பகுதி சென்னை மாநகராட்சியின் நேரடி நிர்வாகத்தின் கீழ் இருந்தது. அக்டோபர் 2011 முதல், முழுப் பகுதியும் சென்னை மாநகராட்சியுடன் இணைக்கப்பட்டது.
புவியியல்
இவ்வூரின் அமைவிடம் 12.99°N, 80.2°W ஆகும். இது கடல் மட்டத்தில் இருந்து சராசரியாக 7 மீட்டர் (23 அடி) உயரத்தில் உள்ளது. ஜீவன் நகரில் அமைந்துள்ள ஆதம்பாக்கம் ஏரி மற்றும் கக்கன் நகரில் அமைந்துள்ள வேளச்சேரி ஏரி ஆகியவை இப்பகுதியில் உள்ள இரண்டு ஏரிகள் ஆகும்.
சுற்றுப் பகுதிகள்
ஆதம்பாக்கத்தைச் சுற்றி அமைந்துள்ள மற்ற பகுதிகள், கிண்டி, நங்கநல்லூர், வானுவம்பேட்டை, பழவந்தாங்கல் மற்றும் ஆலந்தூர் ஆகும். ஆதம்பாக்கம், பரங்கி மலை தொடருந்து நிலையத்தை ஒட்டி அமைந்துள்ளது. வேளச்சேரி பகுதிக்கு அருகில் உள்ள பகுதி புனித தோமையர் ரயில் நிலையத்திற்கு அருகாமையில் இருக்கிறது. இதன் சுற்று வாட்டர பகுதிகளாக புனித தோமையர் மலை, கிண்டி, வேளச்சேரி, புழுதிவாக்கம், உள்ளகரம், நங்கைநல்லூர் மற்றும் பழவந்தாங்கள் பகுதிகள் அமைந்துள்ளன. இங்கிருந்து தொடருந்து மார்கமாகவும், பேருந்து மார்கமாகவும் பயணிக்க ஏதுவான பகுதியாகும். பல புகழ் பெற்ற கோயில்கள், வங்கிகள், வணிக நிறுவனங்கள், சிறு தொழில் நிறுவனங்கள், மற்றும் பள்ளிகள் இப்பகுதியில் உள்ளன.
பள்ளிக்கூடங்கள்
ஆதம்பாக்கம் பகுதியில் கீழ்கண்ட பள்ளிக்கூடங்கள் உள்ளன:
மருத்துவமனைகள்
ஆதம்பாக்கம் பகுதியில் கீழ்கண்ட மருத்துவமனைகள் உள்ளன
கடைவீதி
thumb|right|240px|கருணீகர் தெரு கடைவீதி
ஆதம்பாக்கம் பகுதியில் உள்ள கருணீகர் தெரு உள்ளபடி அப்பகுதியின் பெரிய கடைவீதியாக கருதப்படுகிறது.
மேற்கோள்கள்
பகுப்பு:சென்னை சுற்றுப் பகுதிகள் பகுப்பு:சென்னை மாவட்டத்திலுள்ள ஊர்களும் நகரங்களும்
கடுங்கோன்
இறையனார் களவியல் உரை குறிப்பிடுகிறது. முத்தொள்ளாயிரம் என்னும் நூல் கடுங்கோன் என்னும் பெயரால் பாண்டிய மன்னன் ஒருவனைச் சுட்டுகிறது. வேறு சான்றுகள் கடுங்கோனைப் பற்றிக் கிடைக்காததால் இவனை வரலாற்றுக்கு முந்தைய தொல்பழங்காலப் பாண்டியர் பட்டியலில் ஒருவனாகக் கொள்ளலாம். களப்பிரர்களை அழித்த இடைக்காலப் பாண்டியன் ஒருவனும் கடுங்கோன் எனப் பெயர் பெற்றுள்ளான்.
‘கடுங்கோ’ என்னும் பெயருடன் செல்வக் கடுங்கோ வாழியாதன் என்னும் அரசனும், பாலை பாடிய பெருங்கடுங்கோ, மருதம் பாடிய இளங்கடுங்கோ என்னும் புலவர்களும் காணப்படுகின்றனர்.
கடுங்கோன், கடுங்கோ என்னும் பெயர்களை எண்ணும்போது முதல் இரண்டு தமிழ்ச்சங்கங்கள் இருந்த குமரிக் கண்டத்தில் சேர சோழ பாண்டியர் பாகுபாடு இல்லை எனக் கொள்ள இடமுண்டு.
ஆயின் குமரிக்கண்டத் தமிழர் பாண்டியர் எனத் தகும்.
பொட்டணம் செல்லாண்டியம்மன் கோயில்
பொட்டணம் செல்லாண்டியம்மன் கோயில் தமிழ்நாட்டில் நாமக்கல் மாவட்டம், பொட்டணம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
பி. எஸ். எம். சார்லசு
'''பி. எஸ். எம். சார்லசு (P. S. M. Charles) என அழைக்கப்படும் பியென்சியா சரோஜினிதேவி மன்மதராஜா சார்ள்ஸ்' (Piencia Sarojinidevy Manmatharajah Charles'') இலங்கைப் பொதுத்துறை அலுவலரும், முன்னாள் வட மாகாணத்தின் தற்போதைய ஆளுநரும் ஆவார்.
வாழ்க்கைக் குறிப்பு
யாழ்ப்பாணம், இளவாலையில் பத்தாவத்தை என்ற கிராமத்தில் கத்தோலிக்கக் குடும்பம் ஒன்றில் பிறந்த பி. எஸ். எம். சார்லசின் தந்தை ஒரு பாடசாலை அதிபர் ஆவார். யாழ்ப்பாணப் பல்கலைக்கழகத்தில் படித்துப் பட்டம் பெற்ற இவர் 1985 இல் ஆசிரிய சேவையில் இணைந்தார். பேராதனைப் பல்கலைக்கழகம், ரஜரட்டை பல்கலைக்கழகம் ஆகியவற்றில் பேரழிவு மேலாண்மை மற்றும் வணிக நிர்வாகம் ஆகியவற்றில் முதுகலைப் பட்டங்கள் பெற்றார்.
பணிகள்
2017 செப்டம்பரில் இலங்கை சுங்கத் திணைக்களத்தின் பணிப்பாளர் நாயகமாக நியமிக்கப்பட்டார். சந்தேகத்திற்கிடமான 143 சரக்குக் கொள்கலன்கள் தொடர்பான விசாரணைகள் தொடர்பாக அரசாங்கத்தின் அழுத்தத்தை ஏற்க மறுத்ததாகக் கூறப்பட்டு, 2019 சனவரியில் பதவியில் இருந்து நீக்கப்பட்டார். ஆனாலும், சுங்கப் பணியாளர்கள் எடுத்த தொழில்துறை நடவடிக்கை காரணமாக இவர் மீண்டும் பதவியில் அமர்த்தப்பட்டார். 2019 நவம்பரில் இலங்கையில் இடம்பெற்ற ஆட்சி மாற்றத்தை அடுத்து, இவர் சுகாதாரத்துறை மற்றும் சுதேச மருத்துவ சேவைகள் அமைச்சின் செயலாளராக அரசுத்தலைவர் கோட்டாபய ராஜபக்சவினால் நியமிக்கப்பட்டார்.
வடமாகாண ஆளுநர்
2019 நவம்பர் 18 இல் கோட்டாபய ராஜபக்சவின் புதிய அரசு பதவியேற்றதில் இருந்து வட மாகாண ஆளுநர் பதவி வெற்றிடமாக இருந்து வந்தது. 2019 திசம்பர் 30 இல் சார்லசு வடமாகாணத்தின் 7-ஆவது ஆளுநராக அரசுத்தலைவரினால் நியமிக்கப்பட்டார். 2020 சனவரி 2 முதல் 2021 அக்டோபர் வரை இவர் இப்பதவியில் இருந்தார். இவருக்குப் பதிலாக ஜீவன் தியாகராஜா புதிய ஆளுநராக பொறுப்பேற்றார்.
மேற்கோள்கள்
பகுப்பு:இலங்கையின் வட மாகாண ஆளுநர்கள் பகுப்பு:வாழும் நபர்கள் பகுப்பு:இலங்கை உரோமன் கத்தோலிக்கர்கள் பகுப்பு:இலங்கைத் தமிழ்ப் பெண்கள் பகுப்பு:யாழ்ப்பாணத்து நபர்கள்
அபிமன்யூ (யானை)
பிறப்பும் வாழ்வும்
1977 ஆம் ஆண்டு ஹெப்பல்லா காட்டில் இருந்து பிடித்துக்கொண்டு வரப்பட்டு குடகு மாவட்டத்தின் தித்திமதியில் அமைந்துள்ள மத்திகோடு யானைகள் முகாமிற்கு கொண்டு வரப்பட்டது. 2007 ஆம் ஆண்டிலிருந்தே அபிமன்யூ யானையும் அதன் கூட்டாளிகளான யானைகளோடு மைசூரின் தசரா கொண்டாட்டத்தில் ஈடுபடுத்தப்பட்டு வந்தது. அம்பாரியை சுமந்து செல்லும் யானைகளுக்கு பல வருடங்களுக்கு முன்பாகவே பாகன்களால் பயிற்சி அளிக்கப்பட்டு வருகிறது. பலராமன் என்ற யானை 1999 மற்றும் 2011க்குமிடையில் பதின்மூன்று முறை அம்பாரியை எடுத்துச் சென்றதோடு மொத்தமாக 19க்கும் மேற்பட்ட முறை ஊர்வலத்தில் முதன்மை யானையாக பங்கேற்ற பெருமையைக் கொண்டுள்ளது. 2012 இல் அதனிடமிருந்து அர்ச்சுனன் என்ற யானை பொறுப்பேற்றது. அம்பாரி சுமக்கும் யானையாக அதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது. அதன் தொடர்ச்சியாக இந்த அபிமன்யூ (யானை) 2020ம் ஆண்டு முதல் சாமுண்டி தேவியின் சிலையை தங்க அம்பாரியில் சுமந்து செல்லும் முதன்மை யானையாக இருந்து வருகிறது.
மேற்கோள்கள்
பகுப்பு:புகழ் பெற்ற யானைகள் பகுப்பு:இந்தியப் பண்பாட்டில் யானைகள்
கர்நாடகா விரைவுவண்டி
கர்நாடகா விரைவு ரயில் கர்நாடகாவின் தலைநகரான பெங்களூர் நகரத்திற்கும் இந்தியாவின் தலைநகரான புது டெல்லிக்கும் இடையே, தினசரி செயல்படும் ஒரு அதிவிரைவு ரயில்சேவையாகும். புது டெல்லியினை தென்னிந்தியாவின் இணைக்கும் ரயில்களில் முக்கியமான ரயில் இதுவாகும். அத்துடன் கால நேரத்தினை சரியாக பின்பற்றுவது மற்றும் வழக்கமான ரயில் வகையிலும் இந்த ரயில் மிகவும் பிரபலமானது.
வரலாறு
ஆரம்பத்தில் வாரத்திற்கு இருமுறை இயக்கப்படும் ரயிலாக அறிமுகப்படுத்தப்பட்ட இந்த ரயில்சேவை, பின்னர் வாரத்திற்கு மூன்று முறை என்று மாற்றப்பட்டது. கர்நாடகா விரைவு ரயில் மற்றும் கேரளா விரைவு ரயில் இரண்டும் ஜோலார்பேட்டை வரை ஒன்றாகச் செயல்பட்டது. அப்போது மிகவும் பிரபலமாக KK என அழைக்கப்பட்டது. இது போபால், நாக்பூர், விஜயவாடா மற்றும் ஜோலார்பேட்டை வழியாகச் செயல்பட்டது. வாரத்தின் எஞ்சிய இரு நாட்களில் இது ஆந்திர பிரதேச விரைவு ரயிலுடன் இணைந்து செயல்பட்டது. 1987 ஆம் ஆண்டு கேரளா விரைவு ரயிலில் இருந்து, கர்நாடகா விரைவுரயில் பிரிக்கப்பட்டது. அதன் பிறகு கர்நாடகா விரைவு ரயில் குண்டாக்கல், செகந்திராபாத் வழியாக செயல்படத் தொடங்கியது. அதன் பின்னர் வாடி, டௌன்ட், மான்மட், புசவால், இட்டரிசி மற்றும் போபால் வழியாக வழிமாற்றப்பட்டது. இதுதான் இதன் தற்போதைய வழித்தடமாகும்.
வண்டி எண்
இது 12627 மற்றும் 12628 என்ற வண்டி எண்களுடன் செயல்படுகிறது. இரு ரயில் சேவைகளிலும் உணவகம் மற்றும் பொதுவான சமையல் வசதி உள்ளது. சுமார் 2410 கிலோ மீட்டர் தூரத்தினை மணிக்கு 61 கிலோ மீட்டர் வேகத்தில் கடக்கும் இந்த ரயில் 33 ரயில் நிறுத்தங்களைக் கொண்டு செயல்படுகிறது.
விபத்துக்கள்
1991 ஆம் ஆண்டு, பெங்களூரில் இருந்து சுமார் 50 கிலோ மீட்டர் தொலைவில் அமைந்துள்ள மகலிடுர்கா எனும் பகுதியில் கர்நாடகா விரைவுரயில் விபத்துக்குள்ளது. இது மழைபொழியும் மாலைப்பொழுதில் நடைபெற்றது. இந்த விபத்தினால் 30 பேர் உயிரிழந்தனர்.
குறிப்புகள்
பகுப்பு:கருநாடகத்தில் தொடருந்து போக்குவரத்து பகுப்பு:இந்திய விரைவுவண்டிகள்
நகர சிவன்கோவில், காரைக்குடி
நகர சிவன்கோவில் என்பது தமிழகத்திலுள்ள சிவ ஆலயங்களுள் ஒன்றாகும். இது தமிழ் நாட்டின் காரைக்குடியில் அமைந்துள்ளது. காரைக்குடியில் இருந்த நகரத்தார்கள் அனைவரும் சேர்ந்து இக்கோயிலினைக் கட்டினார்கள். கட்டிய கோவிலினை 01-04-1872 அன்று குடமுழுக்குச் செய்தார்கள். இந்த கோவில் காரைக்குடி புகைவண்டி நிலையத்தில் இருந்து 7 கிமீ தொலைவில் உள்ளது.
உற்சவங்கள்
தமிழ் வருடப் பிறப்பு, ஆனித் தரிசனம், ஆடிப்பூரம், ஆவணி பிட்டுத் திருநாள், விநாயகர் சதுர்த்தி, நவராத்திரி, ஐப்பசி மாதப் பௌர்ணமி அன்னாபிஷேகம், கந்தர் சஷ்டி விழா, மார்கழி மாதத்தில் திருப்பள்ளி எழுச்சி, மார்கழித் திருவாதிரை, அஷ்டமிப் பிரதட்சிணம், தைப்பொங்கல், தைப்பூசம், மகா சிவராத்திரி, மாசி மகம், பங்குனி உத்திரம் போன்றவை இங்கு நடிபெறும் உற்சவங்கள் ஆகும்.
வெளியிணைப்புகள்
பகுப்பு:சிவகங்கை மாவட்டத்திலுள்ள சிவன் கோயில்கள்
பாதுகாப்புவாதம்
பாதுகாப்புவாதம் என்பது இறக்குமதி பொருட்கள் மீது சுங்கவரி விதிக்கின்ற, கட்டுப்பாட்டு பங்குவீதங்கள் வழியாக நாடுகளுக்கு இடையிலான வர்த்தகத்தை கட்டுப்படுத்துகின்ற, இறக்குமதிகளை ஊக்கப்படுத்தாமல் இருப்பதற்கு அரசாங்கத்தின் பல்வேறு நெறிமுறைகளைக் கொண்டிருக்கின்ற மற்றும் உள்நாட்டு சந்தையையும் நிறுவனங்களையும் வெளிநாட்டினர் வாங்குவதைத் தடுப்பதற்கான பொருளாதாரக் கொள்கை ஆகும். இந்தக் கொள்கை வர்த்தகத்திற்கான அரசாங்கத் தடைகள் மற்றும் மூலதன இயக்கப்போக்கு ஆகியவற்றை குறைவாக வைத்துக்கொள்ளுமிடத்தில் காணப்படும் எதிர்-உலகமயமாக்கத்திற்கு நெருக்கமாகவும், கட்டற்ற வர்த்தகத்திற்கு முரணாகவும் இருக்கிறது. இந்த சொற்பதம் வெளிநாடுகளுடனான வர்த்தகத்தைக் கட்டுப்படுத்துவது அல்லது நெறிப்படுத்துவதன் மூலம் நாட்டிற்குள்ளாகவே தொழில்கள் மற்றும் தொழிலாளர்களை பாதுகாக்கின்ற கொள்கைகள் அல்லது கோட்பாடுகளை பாதுகாப்புவாதம் குறிக்குமிடத்தில் பொருளாதார அம்சங்களிலிலேயே பெரும்பாலும் பயன்படுத்தப்படுகிறது.
வரலாறு
வரலாற்றுப்பூர்வமாக பாதுகாப்புவாதமானது வர்த்தகவாதம் (நேர்மறையான வர்த்தக சமநிலையைத் தக்கவைப்பதற்கு லாபகரமானது என்று நம்பப்படுவது) மற்றும் இறக்குமதி பதிலீடு போன்ற பொருளாதாரக் கோட்பாடுகளோடு தொடர்புகொண்டதாக இருக்கிறது. அந்த காலகட்டத்தின்போது ஆடம் ஸ்மித் எழுதிய தொழில்துறையின் 'ஆர்வமுள்ள போலிவாதம்' என்ற நூல் நுகர்வோர்கள் செலவு செய்வதால் ஏற்படும் அனுகூலத்திற்கு எதிரான எச்சரிக்கையாக இருந்தது. பெரும்பாலான நவீன பொருளாதார நிபுணர்கள் பாதுகாப்புவாதம் என்பது பலன்களை மிகையாக மதிப்பிடுவதால் ஏற்படக்கூடிய பாதிப்பு என்றும், அத்துடன் பொருளாதார வளர்ச்சியைத் தடுக்கும் காரணி என்றும் அதை குறிப்பிடுகின்றனர். "ஒரு பொருளாதாரவாதி பேராசை கொண்டவராக இருந்தால் அவரின் 'ஒப்பீட்டு அனுகூலத்தின் கொள்கையை நான் புரிந்துகொள்கிறேன்', அத்துடன் 'கட்டற்ற வர்த்தகத்திற்கு நான் ஆதரவாளராக இருக்கிறேன்' என்று பொருளாதாரத்திற்கான நோபல் பரிசு பெற்றவரும் வர்த்தகக் கோட்பாட்டாளருமான பால் குருக்மன் ஒரு முறை குறிப்பிட்டார்.
அமெரிக்காவில் பாதுகாப்புவாதம்
கட்டற்ற வர்த்தகம் மற்றும் பாதுகாப்புவாதம் ஆகியவை பிரதேச அளவிலான பிரச்சினைகளாகும். அமெரிக்க அடிமைத்தளை அரசுகள் மற்றும் பாதுகாப்புவாதத்தால் உருவாக்கப்பட்ட அமெரிக்காவில் உள்ள கட்டற்ற வர்த்தகம் என்ற பொருளாதாரக் கொள்கை உள்ளிட்டவை வடக்கத்திய உற்பத்திப் பிரச்சினைகளாகும். அடிமைத்தளையை பிரச்சினையாக கருத வேண்டியதில்லை என்றாலும், இரண்டு பிரதேசங்களுக்கு இடையிலான வேறுபாடுகள் உள்நாட்டுப் போருக்கு வழிவகுக்கும்.
வரலாற்றுப்பூர்வமாக ஆராய்ந்தால் தெற்கத்திய அடிமைத்தள அரசுகளின் குறைந்த செலவிலான தொழிலாளர் உழைப்பின் காரணமாக அமெரிக்கா இயந்திரமாக்கலின் தேவையை குறைவாகவே உணர்ந்தன என்பதுடன், எந்த நாட்டிலிருந்தும் உற்பத்திப் பொருட்களை வாங்குவதற்கான உரிமையையும் பெற்றிருந்தன. ஆகவே அது தங்களை கட்டற்ற வர்த்தகர்கள் என்று அழைத்துக்கொண்டன.
எதிர் கட்சியான தெற்கத்திய ஜனநாயகக் கட்சி சுங்கத்தீர்வை மற்றும் தொழில்துறை குறித்த பாதுகாப்பு பிரச்சினைகளை மையமாக வைத்து 1830, 1840 மற்றும் 1850 ஆம் ஆண்டுகளில் சில தேர்தல்களில் போட்டியிட்டது. இருப்பினும், தெற்கத்திய ஜனநாயகவாதிகள் மக்கள்தொகை மிகுந்த வடக்கு பகுதியைப் போன்று அமெரிக்க நாடாளுமன்றத்தில் வலுவாக இருந்ததில்லை. வடக்கத்திய விக்குகள் தெற்கின் கசப்பான எதிர்ப்பையும் மீறி உயர் பாதுகாப்பு தீர்வைகளை கேட்டுப் பெற்றனர். சுங்கத்தீர்வை குறித்த விவகாரத்தின் மீதான வகுப்புவாத பிரச்சினை எனப்படுவதை துரிதப்படுத்திய ஒரு தெற்கத்திய மாகாணம் உள்நாட்டு சட்டங்களை புறக்கணிக்க மாகாணங்களுக்கு உரிமை உண்டு என்று வாதிட்டது. பெரும்பாலும் ரத்துசெய்தல் மற்றும் பிற குற்றச்சாட்டுகள் குறித்து விக்குகள் சிதறிப்போகக்கூடியவர்களாக இருந்தனர். ஆப்ரஹாம் லிங்கன் தலைமையிலான வளர்ந்துவரும் குடியரசுக் கட்சி சட்டப்பூர்வ ஏற்பை மறுத்தது. தன்னை "ஹென்றி கிளே தீர்வை விக்" என்று அழைத்துக்கொண்ட லிங்கன் கட்டற்ற வர்த்தகத்திற்கு கடும் எதிர்ப்பாளராக இருந்தார். போர் முயற்சிக்கான யூனியன்-பசிபிக் ரயில் பாதை கட்டிடத்திற்கும், அமெரிக்க தொழில்துறையை பாதுகாக்கவும் அவர் உள்நாட்டுப் போரின்போது 44 சதவிகித சுங்கத்தீர்வையை அமல்படுத்தினார்.
வடக்கத்திய தொழில்துறைக்கான இந்த ஆதரவு முற்றிலும் வெற்றிகரமாக அமைந்தது. அதிபர் லிங்கனின் நிபந்தனையின்படி வடக்கத்திய உற்பத்தி மாகாணங்கள் தெற்கின் மொத்த உள்நாட்டு உற்பத்தியில் பத்து மடங்கை அதிகமாகக் கொண்டிருந்தன. இந்த பொருளாதார அனுகூல ஆயுதத்தைக் கொண்டு அவர் தெற்கை சுலபமாக வெற்றிகொண்டனர். அதே சமயம் பலமான ஆயுதப்படை முதல் ஹென்றி ரைபிள்கள் வரையிலுமாக எல்லாவற்றையும் கொண்டு தனது சொந்த ராணுவத்திற்கு தேவைப்படும் அனைத்தையும் அவரால் செய்து தர முடிந்தது.
வடக்கு உள்நாட்டுப் போரை வென்றதால் ஜனநாயகவாதிகள் மீதான குடியரசுவாதிகளின் அதிகாரம் உறுதியடைந்தது. குடியரசுவாதியினர் 20 ஆம் நூற்றாண்டின் தொடக்கம் வரை அமெரிக்க அரசியலை ஆக்கிரமிப்பது தொடர்ந்து வந்தது. குடியரசுக் கட்சியின் கீழுள்ள அமெரிக்காவின் நிலைப்பாடாக அதிபர் வில்லியம் மெக்கின்லி பின்வருவனவற்றைக் குறிப்பிடுகிறார்:
ஜனநாயகக் கட்சி தொடர்ந்து கட்டற்ற வர்த்தகத்தை முன்னெடுத்துச் சென்றது, கட்டற்ற வர்த்தகம் இரண்டாம் உலகப் போருக்குப் பிந்தைய கூட்டாளிகளுக்கிடையில் ஒரு இலக்காக இருந்து என்பதுடன் பல சுற்று விவாதங்களும் உடன்படிக்கைகளும் இந்தக் காரணத்தை படிப்படியாக முன்னெடுத்துச் சென்றன. பெரும் பொருளாதாரக் குழப்பத்திற்கான குற்றச்சாட்டோடு குடியரசுக் கட்சியினர் படிப்படியாக கட்டற்ற வர்த்தகத்தின் அடிப்படைவாதிகள் ஆனார்கள், அத்துடன் இந்த நிலையைத்தான் அவர்கள் இன்றும் தக்கவைத்திருக்கின்றனர்.
1960 ஆம் ஆண்டுகளில் ஜனநாயகக் கட்சி வடக்கத்திய குடியரசுக் கட்சியினரோடு ஒருங்கிணைந்து பல்வேறு பொது உரிமைகள் மற்றும் சீர்திருத்தங்களை நிறைவேற்றியதால் தன்னுடைய தெற்கத்திய அடித்தளத்தை இழந்தது. தெற்கத்திய வாக்குகளைக் கவர, பொது உரிமை சீர்திருத்தங்களோடு குடியரசுக் கட்சி தனது கட்டற்ற வர்த்தகத்தை அடிப்படை வாதமாகப் பயன்படுத்தியது. இவ்வாறு குடியரசுக் கட்சியினர் ஜனநாயகக் கட்சியினர் உள்ள பிரதேசங்களில் வர்த்தகம் செய்து வந்தனர். பெரும் பொருளாதார மந்தத்தின்போது, கட்டற்ற வர்த்தகத்தை மிகவும் வெளிப்படையாக ஆதரித்த காரணத்திற்காக 2008 ஆம் ஆண்டு தேர்தலின் போது குடியரசுக் கட்சியினருக்கு கடும் கண்டனம் தெரிவிக்கப்பட்டது.
பாதுகாப்புவாத கொள்கைகள்
பாதுகாப்புவாத இலக்குகளை அடைய பல்வேறுவிதமான கொள்கைகள் பயன்படுத்தப்படுகின்றன. இவற்றுள் சில:
நடப்பிலுள்ள பாதுகாப்புவாதம்
நவீன வர்த்தக அரங்கில் சுங்கத்தீர்வைகளுக்கும் மேலான பல முயற்சிகளும் பாதுகாப்புவாதம் எனப்படுகின்றன. உதாரணத்திற்கு ஜகதீஷ் பகவதி போன்ற பல விமர்சகர்களும் வளர்ந்த நாடுகள் தங்களுடைய தொழிலாளர் அல்லது சுற்றுச்சூழல் தரநிலைகளை விதிப்பதை பாதுகாப்புவாதமாகவே பார்க்கின்றனர். அத்துடன், இறக்குமதிகள் மீதான கட்டுப்பாட்டு சான்றிதழ் விதிப்பு நடைமுறைகளும் இதேபோன்றே பார்க்கப்படுகின்றன.
மேலும், பெரிய நிறுவனங்களுக்கு பலன் தரும் அறிவுசார் சொத்து, பதிப்புரிமை மற்றும் காப்புரிமை கட்டுப்பாடுகள் போன்ற பாதுகாப்புவாத நிபந்தனைகளையும் கட்டற்ற வர்த்தக உடன்பாடுகள் கொண்டிருப்பதை இவர்கள் சுட்டிக்காட்டுகின்றனர். இந்த சட்டவிதிகள் குறைந்த செலவிலான உற்பத்தியாளர்களின் பங்குவீதங்கள் குறைவாக அமைக்கப்படுவதற்கு காரணமாவதுடன், உயர் செலவு உற்பத்தியாளர்களுக்கு இசை, திரைப்படங்கள், மருந்துகள், மென்பொருள் மற்றும் பிற உற்பத்திப் பொருள்களிலான வர்த்தகத்தைக் கட்டுப்படுத்துகின்றன.
"ஒப்பீட்டு அனுகூல" வாதம் தன்னுடைய சட்டபூர்வ தன்மையை இழந்துவிட்டது
மூலதனம் சர்வதேச அளவில் செல்வதற்கு கட்டற்றதாக உள்ள உலகில் கட்டற்ற வர்த்தகத்திற்கான ஒப்பீட்டு அனுகூல வாதம் தன்னுடைய சட்டபூர்வ தன்மையை இழந்துவிட்டது என்று கட்டற்ற வர்த்தகத்திற்கான எதிர்ப்பாளர்கள் வாதிடுகின்றனர். சூழியல் பொருளாதாரக் கோட்பாடுகளின் முன்னணிக் குரலாக இருக்கும் ஹெர்மன் டேலி என்பவர் ஒப்பீட்டு அனுகூலம் குறித்த ரிக்கார்டோவின் கோட்பாடு பொருளாதாரத்தில் மிக முக்கியமான அதிக நேர்த்தி வாய்ந்த கோட்பாடுகளுள் ஒன்றாக இருந்தபோதிலும் இன்றை நாளில் அதைப் பயன்படுத்துவது பொருத்தமற்றதாக இருக்கிறது என்று வலியுறுத்துகிறார்: "கட்டற்ற வர்த்தக நகர்வுத்திறன் பொருட்களின் கட்டற்ற வர்த்தகத்திற்கான ரிகார்டோவின் ஒப்பீட்டு அனுகூல வாதத்தை முற்றிலுமாக பலவீனப்படுத்திவிட்டது, ஏனென்றால் மூலதனமானது (மற்றும் பிற காரணிகளும்) தேசங்களுக்கிடையில் மாறிச்செல்ல இயலாதது என்று உணர்த்தும் வகையில் அந்த வாதம் இருக்கிறது. புதிய உளகளாவிய பொருளாதாரத்தின் கீழ் முற்றான அனுகூலத்தைத் தேடுவதற்கு எங்கெல்லாம் விலை குறைவாக இருக்கிறதோ அங்கெல்லாம் மூலதனமானது நகர்ந்துசெல்கிறது."
தாவரங்களை நடுதல் மற்றும் ஜிஇ, ஜிஎம் போன்ற அமெரிக்க நிறுவனங்களால் மெக்ஸிகோவிற்கு உற்பத்தி கொண்டுசெல்லப்படுவதை பாதுகாப்புவாதிகள் சுட்டிக்காட்டுகின்றனர் என்பதோடு ஹெர்ஷே சாக்லேட்ஸ் கூட இந்த வாதத்திற்கான நிரூபணமாக இருக்கிறது.
உள்நாட்டு வரிக் கொள்கைகள் வெளிநாட்டுப் பொருட்களுக்கு ஆதரவானதாக இருக்கலாம்
சுங்கத்தீர்வைக்கோ அல்லது மற்ற வகைப்பட்ட வரிவிதிப்பிற்கோ ஆளாகாமல் உள்நாட்டு சந்தைகளில் வெளிநாட்டுப் பொருட்களை நுழைய அனுமதிப்பது உள்நாட்டுப் பொருள்கள் அனுகூலமில்லாமல் போவதற்கு வழியமைக்கும் என்று பாதுகாப்புவாதிகள் நம்புகின்றனர். இது ஒரு வகையான பின்திரும்பல் பாதுகாப்புவாதமாகும். வெளிநாட்டுப் பொருட்களின் மீது வருவாய்த் தீர்வைகளை விதிப்பதன் மூலம் அரசாங்கங்கள் முற்றிலும் உள்நாட்டு வரிவிதிப்பின் மீதே நம்பிக்கை வைக்க வேண்டியிருக்கும். பால் கிரெக் ராபர்ட்ஸ் குறிப்பிடுவதுபோல்: "[அமெரிக்கத் தயாரிப்புக்களின் வெளிநாட்டு பாகுபாடு] அமெரிக்க வரிவிதிப்பு அமைப்பால் மீண்டும் தூண்டப்பட்டிருக்கிறது என்பதுடன் இது வெளிநாட்டுப் பொருட்களின் மீது பாராட்டும்படியான வரிச் சுமையை விதிப்பதில்லை என்பதுடன் சேவைகள் அமெரிக்காவிலேயே விற்கப்படுகின்றன. ஆனால் அமெரிக்காவிற்குள்ளேயே விற்கப்படுகிறதா அல்லது மற்ற நாடுகளுக்கு ஏற்றுமதி செய்யப்படுகிறதா என்ற பொருட்டின்றி அமெரிக்க உற்பத்தியாளர்கள் மற்றும் சேவை வழங்குநர்களின் மீது பலமான வரிச்சுமையை விதிக்கிறது.
இந்த பின்திரும்பல் பாதுகாப்புவாதம் மதிப்புக் கூடுதல் வரி (வேட்) அமைப்பில் பங்கேற்காத நாடுகளுக்கு மிகுந்த பாதிப்பேற்படுத்துவதாக இருப்பது தெளிவு என்று பாதுகாப்புவாதிகள் வாதிடுகின்றனர். இந்த அமைப்புதான் வெளிநாடு அல்லது உள்நாட்டு பொருட்களை விற்பது அல்லது சேவை வழங்குவதிலிருந்து பெறும் வரிகளிலிருந்து வருவாய்களை உருவாக்குகிறது. பங்கேற்கும் நாடுகளோடு பங்கேற்காத நாடுகள் வர்த்தகத்தில் ஈடுபடுவது அவர்களுக்கு குறிப்பிடத்தகுந்த பின்னடைவையே ஏற்படுத்தும் என்று பாதுகாப்புவாதிகள் வாதிடுகின்றனர். பங்கேற்காத நாட்டைச் சேர்ந்த தயாரிப்பின் இறுதி விற்பனை விலை மதிப்புக் கூடுதல் வரி உள்ள நாட்டில் விற்கப்படும்போது அது உற்பத்தியான நாட்டின் வரிச் சுமையை மட்டுமல்லாது அது விற்கப்படும் நாட்டில் உள்ள வரிச்சுமையாலும் பாதிக்கப்படுகிறது. இதற்கு மாற்றாக, பங்கேற்கும் நாட்டில் தயாரிக்கப்பட்ட பொருள் பங்கேற்காத நாட்டில் விற்கப்படும்போது அதன் விற்பனை விலை அது விற்கப்படும் நாட்டில் உள்ள வரிச்சுமை எதையும் சுமப்பதில்லை (அது போட்டியிடும் உள்நாட்டுத் தயாரிப்புகளோடு). மேலும், தயாரிப்பானது பங்கேற்காத நாட்டில் விற்கப்பட்டால் அந்தத் தயாரிப்பின் உற்பத்தியாளரிடத்தில் பெறப்பட்ட மதிப்புக் கூட்டப்பட்ட வரிகளை பங்கேற்கும் நாடு திருப்பியளித்துவிடுகிறது. இது பங்கேற்கும் நாடுகளைச் சேர்ந்த ஏற்றுமதியாளர்கள் பங்கேற்காத நாடுகளுக்கு தயாரிப்புகளை விற்பதன் விலையைக் குறைக்க உதவுகிறது.
அரசாங்கங்கள் இந்த சமநிலையின்மையை, குறிப்பாக சுங்கத்தீர்வை வடிவங்களில் தெரிவிக்க வேண்டும் என்று பாதுகாப்புவாதிகள் கருதுகின்றனர்.
தொடக்கநிலை தொழில்துறை வாதம்
பாதுகாப்புவாதத்தின் ஆதரவாளர்கள் சிலர் புதிதாக உருவாக்கப்பட்ட தொழில்துறைகளுக்கு உதவும் வகையில் சுங்கத்தீர்வைகளை விதிப்பது உள்நாட்டு தொழில்கள் வளரவும் அவர்கள் போதுமான அளவை எட்டியவுடன் சர்வதேசப் பொருளாதாரத்தில் சுய-தேவையை பூர்த்திசெய்து கொள்பவர்களாக ஆவதற்கு உதவும் என்று கருதுகின்றனர்.
பாதுகாப்புவாதத்திற்கு எதிரான வாதங்கள்
பாதுகாப்புவாதம் அது உதவுவதாக நினைப்பவர்களுக்கு பாதிப்பையே ஏற்படுத்தி வருகிறது என்று விமர்சிக்கப்படுகிறது. பல மையநீரோட்ட பொருளாதாரவாதிகள் அதற்கு பதிலாக கட்டற்ற வர்த்தகத்தையே ஆதரிக்கின்றனர். ஒப்பீட்டு அனுகூல கொள்கையின் கீழ் வரும் பொருளாதாரக் கோட்பாடு கட்டற்ற வர்த்தகம் வேலை வாய்ப்புக்களை அழிப்பதைக் காட்டிலும் அதிக வேலைவாய்ப்புகளை உருவாக்கித் தருவதாக மிகையாக மதிப்பிடுகின்றது என்பதை நிரூபிக்கிறது. ஏனென்றால் நாடுகள் கொண்டிருக்கும் ஒப்பீட்டு அனுகூலத்தில் உற்பத்தி மற்றும் சேவை வழங்குதலில் அவை நிபுணத்துவம் பெறுவதற்கு இது உதவுகிறது. பாதுகாப்புவாதம் பலமான இழப்பிற்கே காரணமாகிறது; ஒட்டுமொத்த நல்வாழ்க்கைக்கான இந்த இழப்பு யாருக்கும் எந்த பலனையும் தருவதில்லை, இது எந்த இழப்பும் இல்லாத கட்டற்ற வர்த்தகத்தைப் போன்று இல்லை. பொருளாதாரவாதியான ஸ்டீபன் பி. மாகி என்பவரின் கூற்றுப்படி கட்டற்ற வர்த்தகத்தின் பலன்கள் இழப்புக்களை 1க்கு 100 என மிகையாக மதிப்பிடுகிறது.
நோபல் பரிசு பெற்ற மில்டன் ஃப்ரீட்மன் மற்றும் பால் குரூக்மன் போன்ற பெரும்பாலான பொருளாதாரவாதிகள் கட்டற்ற வர்த்தகம் வளரும் நாடுகளில் உள்ள தொழிலாளர்கள் வளர்ந்த நாடுகளில் உள்ள வலுவான சுகாதாரம் மற்றும் தொழிலாளர் தரநிலைகள் இல்லாதபோதிலும் அவர்களுக்கு உதவுகின்றது என்று கருதுகின்றனர். இதன் காரணம் என்னவெனில் "உற்பத்தியின் வளர்ச்சி - மற்றும் புதிய ஏற்றுமதித் துறைகள் உருவாக்கியிருக்கும் பெரும் எண்ணிக்கையிலான பிற வேலைவாய்ப்புகள் - பொருளாதாரம் முழுவதிலும் அலைவீச்சு விளைவை ஏற்படுத்தியிருக்கின்றன". அது உற்பத்தியாளர்களுக்கிடையே போட்டியை உருவாக்கி கூலிகள் மற்றும் வாழ்க்கை நிலைகளை உயர்த்தச் செய்கிறது. பாதுகாப்புவாதத்தை மேற்கொண்டு மூன்றாம் உலக நாடுகளைச் சேர்ந்த தொழிலாளர்கள் மீதுள்ள அக்கறையாக வெளிவேடமிட்டு ஆதரிப்பவர்கள் உண்மையில் நேர்மையற்றவர்களே, அவர்கள் வளர்ந்த நாடுகளில் உள்ள வேலைவாய்ப்புகளை மட்டுமே பாதுகாக்கிறார்கள் என்று பொருளாதாரவாதிகள் குறிப்பிடுகின்றனர். மேலும், மூன்றாம் உலகைச் சேர்ந்த தொழிலாளர்கள் தங்களுக்கு சிறந்த வாய்ப்பு கிடைத்தால் மட்டுமே வேலையை ஏற்றுக்கொள்கின்றனர். இவ்வாறான பரஸ்பர ஒப்புதலுள்ள பரிமாற்றங்கள் இரண்டு பக்கத்திற்கும் பலன் தரக்கூடியதாக இருக்க வேண்டும், மற்றபடி அவை கட்டற்று இடம்பெற முடியாது. அவர்கள் முதல் உலக நிறுவனங்களிடமிருந்து குறைவான ஊதியமுள்ள வேலையை ஏற்றுக்கொள்ளும்போது அவர்களுடைய மற்ற வேலைவாய்ப்பு நம்பிக்கைகள் மோசமடைகின்றன.
ஆலன் கிரீன்ஸ்பேன், முன்னாள் அமெரிக்க ஃபெடரல் ரிசர்வ் தலைவரான இவர், பாதுகாப்புவாத முன்மொழிவுகள் "நமது போட்டித்திறன் வீணாவதற்கு வழியமைக்கிறது. பாதுகாப்புவாத வழி பின்பற்றப்பட்டால் புதிய, மிகவும் திறன்மிக்க தொழில்துறைகள் விரிவாதற்கு குறைவான நம்பிக்கையே இருக்கும் என்பதோடு ஒட்டுமொத்த பலன்கள் மற்றும் பொருளாதார நலன் பாதிக்கப்படும்." என்று விம்ர்சிக்கிறார்.
பாதுகாப்புவாதம் போருக்கான முக்கிய காரணங்களுள் ஒன்றாக இருப்பதாகவும் குற்றம்சாட்டப்படுகிறது. இந்தக் கோட்பாட்டு நிபுணர்கள் தங்களுடைய அரசுகள் பிரதானமாக வர்த்தகவாத மற்றும் பாதுகாப்புவாத அரசாங்கங்களாக இருந்த ஐரோப்பிய நாடுகளுக்கிடையே 17 மற்றும் 18 ஆம் நூற்றாண்டுகளில் தொடர்ந்து போர் நிகழ்ந்து வந்ததற்கு காரணகர்த்தாக்களாக இருந்தனர். அமெரிக்கப் புரட்சியானது பிரிட்டிஷாரின் தீர்வைகள் மற்றும் வரிவிதிப்புகள் குறித்தே உருவானது, அதேபோல் முதல் உலகப் போர் மற்றும் இரண்டாம் உலகப் போர் ஆகிய இரண்டிற்கும் முன்பாக பாதுகாப்பு கொள்கைகள் இருந்து வந்திருக்கின்றன. ஃபிரடெரிக் பாஸ்டியாட் என்பவரின் கூற்றுப்படி "பண்டங்கள் எல்லைகளைக் கடக்க முடியாத இடத்தில் ராணுவங்கள் கடக்கின்றன."
கட்டற்ற வர்த்தகமானது உள்நாட்டு பங்கேற்பாளர்கள் மற்றும் வெளிநாட்டு வர்த்தகர்களுக்கான உள்நாட்டு வளங்களை (மனிதவளம், இயற்கை, மூலதன வளம் போன்றவை) சமமாக அணுகுவதை மேம்படுத்துகின்றன. சில சிந்தனையாளர்கள் இதனை, கட்டற்ற வர்த்தகத்தின் கீழ் பங்கேற்கும் நாடுகளைச் சேர்ந்த குடிமகன்கள் மூலவளங்களுக்கும் சமூக நல்வாழ்விற்கும் (தொழிலாளர் சட்டங்கள், கல்வி, இன்னபிற) சமமான அனுமதி உள்ளவர்கள் என்று விரிவுபடுத்துகின்றனர். கடவுச்சீட்டு நுழைவுக் கொள்கைகள் பல நாடுகளுக்கிடையிலான மறுபகிர்மானத்தை ஊக்கப்படுத்துவதில்லை, ஆனால் மற்றவர்களை ஊக்கப்படுத்துகிறது. அதிக சுதந்திரம் மற்றும் நகர்திறன் ஆகியவை பல வழிகளிலும் உதவித் திட்டங்களைக் காட்டிலும் அதிக வளர்ச்சிக்கே வழியமைப்பவை என்பது நிரூபிக்கப்பட்டிருக்கிறது. உதாரணத்திற்கு ஐரோப்பிய ஒன்றியத்தில் உள்ள கிழக்கத்திய ஐரோப்பிய நாடுகள். மற்ற வகையில் கூறுவதென்றால் கடவுச்சீட்டு நுழைவுத் தேவைகள் உள்ளூர் பாதுகாப்புவாத வடிவத்திலேயே இருக்கின்றன.